સિંહ માટે દીપડા પછી અજગર ખોરાકનો મુખ્ય પ્રતિસ્પર્ધી બનતો જતો હોવાનું કારણ ફક્ત ચિત્તલની મોટી વસતી એકમાત્ર કારણ નથી! અજગરના શિકાર અંગે એકધારું ધ્યાન કેન્દ્રિત કર્યા પછી એ વાત સ્વીકારવા તરફ જવું પડે છે કે, છેલ્લાં કેટલાંક વર્ષોમાં અજગરની સંખ્યા તો વધી જ છે. સાથે સાથે વધુ લંબાઈ અને જાડાઈના તંદુરસ્ત અજગરો ગીર જંગલ વિસ્તારમાંથી મળી આવ્યા છે. અને આ અજગરો પર વધુ ધ્યાન કેન્દ્રિત કરાતા એક એવી વાત પણ ઉભરી આવે છે કે, આ અજગરો શિકારમાં મુખ્યત્વે ચિત્તલને વધુ ફસાવતા હોવાનું ફલિત થયું છે. સામાન્ય સંજોગોમાં પક્ષીઓ કે નાના જીવોનો શિકાર શોધતા અજગર હવે ગીરમાં ચિત્તલ જેવા હરણનો શિકાર કરતા દેખાયા છે.